वक्तव्य के पूवार्ध में मैंने चर्चा की है कि ब्रिटेन और यूरोप में हिंदी का प्रचार-प्रसार और उससे जुड़े छिटपुट कार्यक्रम स्वतंत्रता से पहले और बाद में भी किसी-न-किसी रूप में होते रहे हैं। वस्तुतः हिंदी और संस्कृत साहित्य का प्रथम मूल्यांकन हिंदी प्रेमी विदेशी साहित्यकारों ने ही किया है। ग्राम्य गीतों का संकलन, भागवत गीता, कालीदास के शाकुंतलम, ग़ालिब की शायरी, प्रेमचंद और बांगला के तमाम साहित्य का अंग्रेज़ी अनुवाद मुख्यतः इंग्लैंड के विद्वानों ने ही किया। ब्रिटेन से प्रसारित होने वाले बी.बी.सी. हिंदी सेवा का उत्कृष्ट रेडियो कार्यक्रम तो हिंदी के प्रति अपने योगदान के कारण विश्व प्रसिद्ध है ही।